Үйшікті құстар

Үйшікті құстар, күрке құстары () — торғайтәрізділер отрядына жататын құстардың бір тұқымдасы. Бұл тұқымдастағы құстар түрлі түсті заттардан әсемдеп, безеп өздеріне үйшік жасап алады. Көбінесе тропикалық және субтропикалық жақтарда тіршілік етеді. Бұған жататындар: күлгін құс, жағалы құстар, айдарлы құстар.Т. Мұсақұлов, ОРЫСША-ҚАЗАҚША ТҮСІНДІРМЕЛІ БИОЛОГИЯЛЫҚ СӨЗДІК І-том ҚАЗАҚМЕМЛЕКЕТБАСПАСЫ, Алматы — 1959, Редакциясын басқарған: Биология ғылымының докторы профессор Т. Дарқанбаев

Ұзындығы 23-36 см, көпшілік түрлерінің тұмсығы қатты құйрығы қысқа және аяқтары мықты. 6-8 туысты 20 түрі Жаңа Гвинеямен оның біріккен аралдары Солтүстік және Шығыс Аустралияның тропикалық ормандарында таралған. Кейбір түрлері ағашта қоректеніп ойнақ салады, бірақ жерде де жапырақтарды жинап орын дайындайды; бұл орын тек шағылысу үшін ғана пайдаланады. Көпшілік түрлері шағылысу үшін жерде күрделі құрылысты күрке салады онын алдын жылтыр тастар қабыршақтар жәндіктер және гүлдермен безендендіреді. Еркектері күркелерін 4-5 ай бойы таза ұстайды. Ұяларын ағашта орнатады. Әдетте 2 жұмыртқа салады. Ұрғашы басады. Тамақ талғамайды. Басқа құстар дауысына салып еліктейді.Орысша-қазақша түсіндірме сөздік: Биология / Жалпы редакциясын басқарған э.ғ.д., профессор Е. Арын - Павлодар: «ЭКО» ҒӨФ. 2007. - 1028 б. ISBN 9965-08-286-3

Дереккөздер